Propunere de politici publice

cu privire la comunicarea guvernului Republicii Moldova cu Diaspora

COMUNICAREA EFICIENTĂ, O NOUĂ PARADIGMĂ A PARTENERIATULUI GUVERN-DIASPORA
Introducere

Fenomenul migrației masive a populației din Republica Moldova a luat naștere după colapsul Uniunii Sovietice în 1991 și mai continuă și astăzi. Republica Moldova, formațiune statală nouă, s-a confruntat  din primii ani de existență cu un val nemaipomenit al exodului creierilor și forței de muncă. Acest proces mai continuă și astăzi, deși fenomenul migrației se diminuează și evoluează, după părerea noastră, în mare parte datorită semnării Acordului de Asociere între Republicii Moldova și Uniunea Europeană, precum și reformelor structurale, economice și politice. Astfel, tot mai pregnant devine fenomenul de migrație circulară, când cetățenii nu pleacă pentru totdeauna, ci revin perioadic la baștină. Migrația constituie, în diferite rapoarte și sondajele naționale între 400 și 700 mii. Aceste cifre demonstrează că există un spațiu imens pentru punerea în aplicare a resurselor migranților în scopul dezvoltării naționale  și locale. 
În același timp, crește și numărul celor care devin cetățeni ai țărilor de reședință, fără a renunța, însă, la cetățenia Republicii Moldova.  Dicționarul Limbii Române definește Diaspora ca pe un „grup etnic aflat în afara granițelor țării de origine”, fără însă a preciza dacă această aflare este temporară sau permanentă.
Noi vom utiliza aici noțiunea de Diasporă în sensul „cetățeni ai Republicii Moldova, aflați în afara hotarelor statului moldav temporar sau permanent”. Menționăm aici și Constituția Republicii Moldova care prevede, in art.18 (1), că „cetăţenii Republicii Moldova beneficiază de protecţia statului atât în ţară, cât şi în străinătate”.

Astăzi, când tehnologiile moderne de comunicare au devenit un bun comun, se impun noi politici de comunicare dintre Stat si Diasporă.

Diaspora Republicii Moldova nu este un organism  omogen, ci o societate în continuă mișcare,  in care, ca într-o oglindă, se reflectă dispozițiile ce persistă în societatea moldavă astăzi. Anume de aceea politicile publice ce vizează relația dintre Guvern și Diaspora trebuie să fie bazate pe înțelegerea clară a nevoilor statului și Diasporei, a provocărilor timpului,  a oportunităților de comunicare și interacțiune.
Procesul de elaborare a politicilor dedicate comunicării Guvern-Diasporă și de formulare a unei noi strategii de acțiune guvernamentală trebuie să corespundă noii paradigme în care se plasează relațiile dintre stat și cetățenii aflați în afara hotarelor. Acțiunile astfel definite trebuie să constituie agenda comună a diasporei și autorităților, bazată pe interesele, preocupările și așteptările reale ale cetățenilor noștri din străinătate. Cuvintele cheie  în formularea noilor politici trebuie să fie Parteneriat, Deschidere, Transparență.
Context

Conform unui studiu realizat de Centrul de Analiză și Investigații Sociologice, Politologice și Psihologice CIVIS și IASCI în cadrul NEXUS Moldova, peste 650 mii de cetățeni ai Republicii Moldova sunt în migrație permanentă sau sezonieră. Din aceștia, 411 mii sau 12,4% din populația totală sunt în migrație internațională pe termen lung (pentru o perioadă mai mare de 12 luni). 51% dintre aceștia sau 206 mii sunt în Rusia și 22% sau 132  mii sunt în Italia. Majoritatea sunt bărbați (56%). Cea mai mare parte a emigranților sunt din mediul rural (68%).  
În conformitate cu studiile realizate în ultimii ani, putem stabili și categoriile Diasporei, pe țări: Diaspora CSI (Rusia, Ucraina, Belarus) peste 400 mii și Diaspora Vestică (UE, SUA, Canada) – până la 200 mii. Abordarea comunicării cu fiecare din aceste două segmente ale Diasporei trebuie să fie diferită, pentru că diferit este contextul economic, social și politic din statele respective, precum diferit este nivelul educațional și profersional al Diasporei. În același timp, obiectivele comunicării trebuie să fie comune.
Nu putem spune că Politicile Publice în domeniul relațiilor Guvernului cu Diaspora au lipsit până acum sau au fost ineficiente. Totuși, carențele în gestionarea domeniului respectiv și lipsa unor canale de comunicare eficiente,  prezența excesivă a elementului politic în mediile de informare in masă, au condus la instaurarea unei atmosfere de neîncredere  și suspiciune dintre Guvern și Diasporă. Noua paradigmă, a parteneriatului  și transparenței, în relațiile Guvern-Diasporă, precum și modernizarea comunicării, trecerea la  comunicarea digitală, electronică, personală cu membrii Diasporei,  bazată pe nevoile și așteptările cetățeanului concret, trebuie să constituie miezul  modificărilor politicilor publice în domeniu.
Definiția problemei

· Comunicarea dintre Guvern și Diasporă cunoaște deficiențe majore, din motive obiective și subiective. Problema cea mai mare  am putea s-o definim astfel: radicalizarea societății moldave, creșterea gradului de tensiune socială și politică, intrarea în piața națională a elementelor razboiului informațional hibrid, răspândirea de fake news, toate acestea afectează întreaga societate, inclusiv Diaspora,  și complică substanțial comunicarea atât între segmentele diasporale, cât și între Diasporă și Guvern. O dovadă elocventă în acest sens este cazul cu furtul de pe Facebook  de date personale a peste 87 mln de persoane, în întreaga lume, de către  firma Cambridge Analytica. Acum se constată că implicarea în alegerile suverane  și deturnarea scrutinului se poate face anume pe calea comunicării pe rețelele sociale. Nu am găsit cifre exacte privind numărul de moldoveni implicați în acest proces, dar banuiesc ca nu se exclude faptul ca se va incerca o fraudare masivă a alegerilor din toamnă și votul Diasporei ar putea fi fi compromis tot pe aceasta cale, dacă nu se vor întreprinde măsuri eficiente de contracarare.

· Un impediment în calea comunicării eficiente  cu Guvernul este și fragmentarea Diasporei pe segmente, uneori conflictuale, politice, economice, chiar corupționale etc si compromiterea procesului de comunicare drept urmare a folosirii retelelor spociale de către unele puteri din afară. Duipă cum s-a mai menționat.

· Deficiența unor canale de comunicare cu Diaspora, transparente și eficiente, ale guvernului, cauzate de  insuficienta finanțare și pregătire a cadrelor administrative responsabile de relațiile cu Diaspora, precum Cancelaria de Stat, BRD etc, constituie și ele o problemă care necesită rezolvare urgentă.
Beneficiarii politicilor publice

Beneficiarii direcți ai politicilor publice în domeniul Diasporei vor fi atât cetățenii activi Republicii Moldova din Diasporă, interesați de afirmare personală, de dezvoltarea statului lor de baștină,  dornici să dezvolte relații durabile cu baștina în domeniul economic, social etc.,  asociațiile diasporale. Beneficiari indirecți sunt membrii familiilor acestora și  rudele rămase în Republica Moldova care vor beneficiar de rezultatele activității primilor. Beneficiar direct va fi și Guvernul, prin instituțiile statale, precum Cancelaria de Stat și BRD,  care trebuie să aibă o susținere financiară, logistică și administrativă  pe măsură din partea statului în domeniul comunicării cu Diaspora pentru a-și realiza programul de dezvoltare durabilă și de mobilizare maximă a capitalului uman stabilit în afara hotarelor..
Vorbind despre cetățenii Republicii Moldova din Diasporă, sugerăm că este importantă stabilirea  grupurilor-țintă conform  unor criterii clare precum locația (Est sau Vest), profesia, vârsta, genul, permanența (migrație circulară, economică, emigrație permanentă etc). Comunicarea cu aceste grupuri trebuie să fie graduală, punctuală, în funcție de interesele fiecărui grup și în armonie cu interesele și politicile de dezvoltare durabilă ale statului, în baza unor planuri concrete de colaborare.

Obiective

· Continuarea direcției de dezvoltare strategică a Republicii Moldova pe calea Integrării Europene și a reformelor, în special a celei juridice și de luptă cu corupția, de reducere a riscurilor de radicalizare a societății și de  intrare în criză politică, economică, socială.
· Încadrarea politicilor eficiente de comunicare Guvern-Diasporă  în  documentele de politici existente  privind domeniul Migrație, Diasporă și Dezvoltare; crearea unei atmosfere de colaborare și comunicare pozitivă și constructivă cu liderii și asociațiile din Diasporă.
· Crearea unor  canale de comunicare directe cu cetățenii. Utilizarea rețelelor de comunicare Facebook,  Twitter, Instagram,  Odnoklassniki, cât și ale grupurilor, liste de adrese electronice pentru informarea pe larg a inițiativelor Guvernului. Lărgirea echipei BRD  cu personal calificat și bine instruit.  Numărul persoanelor implicate în acest proces de comunicare poate fi cuantificat și ar trebui să ajungă la cel puțin 100 mii. 
· Crearea bazelor de date ale Diasporei. Inițierea dosarelor Diasporei pe țări cu informații despre evoluția cantitativă și calitativă a comunității respective.  Aceste baze de date vor permite elaborarea strategiilor de comunicare în funcție de specificul statului respectiv. (Menționăm că listele cetățenilor din Diasporă care au participat la alegerile parlamentare sau prezidențiale (2010, 2014, 2016), la referendum (2010), nu se folosesc a doua oară, nu se introduc în baza de date   ale CEC, lucru pe care îl considerăm o greșeală de calcul).

· Elaborarea de sondaje și studii privind necesitățile, evoluția și problemele Diasporei pe state; aici pot fi implicate instituțiile  naționale și inetrnaționale specializate în sondaje.
· Lansarea unor programe de susținere a profesioniștilor, a investitorilor, a tinerilor  talentați din Diasporă, traininguri și seminarii etc. După noi, dacă prima generație de migranți mai păstrează și menține  limba, tradițiile, obiceiurile naționale, se interesează de evenimentele și dezvoltarea Republicii Moldova, generația tânără pierde o mare parte din specificul național, iar cea de-a treia generație este practic pierdută pentru Republica Moldova. Acest lucru trebuie evitat pe cât e posibil.
· Stimularea cooperării, comunicării  și solidarității dintre asociațiile diasporale prin stimularea susținerii reciproce și stabilirea unor criterii de selectare a câștigătorilor unor proiecte lansate de Guvern care să includă susținerea din partea altor asociații, implicarea asociațiilor din diferite țări în proiecte comune, cererea de scrisori de referință la proiecte din partea altor parteneri,  incurajarea de organizare a unor activități la care să participe liderii membrii tuturor asociațiilor,  cum ar fi Ziua Limbii Române, Ziua Națională a Republicii Moldova, Crăciunul etc, întruniri la ambasade cu liderii asociațiilor, oferirea unor traininguri pe țări privind scrierea proiectelor etc. Exemplul CNDC din Canada sperăm să se dovedească eficient în 1-2 ani.
· Implementarea noțiunii de „diplomație digitală”, prezența în mediile sociale ale instituțiilor de stat și ale misiunilor diplomatice, precum și activitatea on-line a diplomaților, cu accent special asupra aplicațiilor dezvoltate în domeniul consular.
· Crearea Consiliului Internațional în baza Consiliilor Naționale care să comunice cu instituțiile statului prin reprezentanții săi naționali (gestionari, nu șefi),  are menirea să contribuie la elaborarea unor strategii de dezvoltare a potențialului Diasporei pe regiuni (Republica Moldova - Europa de Vest, America de Nord, Europa de Est etc), în cooperare cu Ambasadele respective.
· Organizarea unor ședințe  anuale de comunicare directă, on-line,  ale Diasporei cu primul ministru . O astfel de întrunire se poate organiza o dată pe an, cu transmisiune în direct la postul național TV, Moldova1. Se adună din timp întrebările pe teme, lideri de asociații din Europa, America de Nord, CSIetc, fie că vin în studiou, fie că apar  on-line. Pimul ministru  comunică timp de 1-2 ore, răspunde la întrebări, își anunță programul de activitate în domeniile discutate. Reprezentanții  Consiliilor Naționale pot avea un scurt comunicat inregistrat din timp,  sau pot pune întrebări  în direct. Acest mod de comunicare ar stimula mult liderii asociațiilor din Diasporă că creeze Consilii Naționale și să facă parte din Consiliul International al Diasporei.  O altă formă de comunicare eficientă  cu Diaspora este Bienala Diasporei  deja implementată cu succes de către BRD în 2017.
Identificarea opțiunilor 
1. Crearea unui mecanism simplu de comunicare, eficient și ușor de cuantificat  al PPP în domeniu după principiul: obiective – resurse- indici temporali - criterii de  monitorizare și evaluare. Obținerea unui climat pozitiv și permanent de comunicare dintre Guvern și Diasporă cu caracter economic, cultural, social.
2. Identificarea și mobilizarea resurselor financiare pentru asigurarea administrării eficiente a domeniului dat din partea statului și a resurselor financiare și umane din partea Diasporei prin utilizarea instrumentelor de politici publice ce țin de migrație – acte normative, activități informative și de coordonare, finanțare; implicarea Diasporei în elaborarea procerselor de identificare și mobilizare a resurselor financiare și umane pentru realizarea unor proiecte strategice de dezvoltare a Republicii Moldova.
3. Elaborarea unor strategii durabile de parteneriat și interacțiune dintre  Guvern și Diasporă, de implicare a reprezentanților Diasporei în elaborarea și implementarea strategiilor de dezvoltare durabilă a statului și Identificarea mecanismelor de revizuire operativă a planurilor în caz de necesitate. 

4.  Accentul pe comunicarea personalizată.  Identificarea liderilor din Diasporă care să servească drept sursă de inspirație pentru membrii activi ai Diasporei. Model: Să fie creată Cartea de Aur a Diasporei în fiecare stat care să includă personalitățile anului: Sportivul anului. Elevul anului. Omul de știință al anului. Omul de cultură al anului. Asociația anului. Sponsorul anului ș.a.m.d.  Câștigătorii să fie propuși de membrii asociațiilor, iar pe site-ul BRD să fie publicată lista lor, pe țări. Acest lucru nu cere cheltuieli mari, decât poate să fie tipărită o Carte de Aur specială (un album cu foi albe) pentru fiecare stat, cu însemnele Republicii Moldova. De exemplu: Cartea de aur a Diasporei din Franța. Jos să  fie sigla BRD. În interior sa va pune un text scurt și o fotografie cu personalitatea aleasă. Cartea de Aur se va păstra la Ambasada respectivă și se va completa, solemn, fie la sfârșit de an, fie la Ziua Națională a Republicii Moldova. Propunerile vor veni de la membrii Diasporei, on-line, la ambasada. Modelul e preluat de la Primăria Montrealului.
a. Astfel de cărți de Aur pot fi create și în localitățile Republicii Moldova. Aici criteriile vor fi altele: Investitorul anului.  Managerul anului. Mecenatul anului. Sponsorul anului. Etc. După acest model poate fi creată Cartea de Aur a Diasporei la nivel local, in primării.  Cartea de Aur este un album, pe care îl completează primăria (în  Republica Moldova.

b. Acest procedeu ar avea un impact pozitiv și ar încuraja membrii  asociațiilor comunitare să-și planifice activități în timpul anului și să informeze liderii despre succese atât în activitățile din statele de reședință, cât și în localitățile de baștină.  
Analiza impactului opțiunilor propuse și identificarea responsabililor
1.  Crearea unor mecanisme simple și cuantificabile de comunicare  ce vor fi instrumentate prin Planul de acțiuni  pentru următorii ani, și care vor ajuta Guvernul să stabilească prioritățile, resursele și criteriile de evaluare. Aceste mecanisme trebuie să-i ofere Guvernului o imagine clară despre profilul Diasporei, grupurile-țintă, costurile implementării politicilor de comunicare și impactul cuantificabil asupra dezvoltării economice și sociale a Republicii Moldova în următorii ani.  Dat fiind faptul că  Diaspora are un impact financiar substanțial și stabilizator asupra economiei Republicii Moldova prin remitențele anuale, mecanismul de comunicare cu diaspora în baza principiilor de parteneriat, transparență și modernitate merită efortul și pare a fi cel mai eficient. Iata cum ar arăta modelul de implementare a mecanismelor PPP:
 - Crearea legitimităţii mecanismelor identificate, informarea tuturor celor implicaţi în implementarea lor;
- Acumularea de resurse prin negocieri cu partenerii externi și interni, concretizarea unor parteneriate cu Diaspora, angajarea de personal nou în instituțiile statului (BRD).
 - Modificarea structurii organizaţionale  în caz de necesitate, prin crearea unui Minister  al Diasporei în locul BRD,  introducerea unor responsabilităţi noi, cooperare inter-instituţională și internațională etc;
- Mobilizarea resurselor şi a activităţilor  prin  punerea în practică a unor planuri de activităţi, comunicarea celor mai bune practici în domeniu;
 - Monitorizarea impactului  prin urmărirea unor indicatori de performanţă realişti, lecţii învăţate.
2. Identificarea resurselor financiare (interne și externe) și umane (Diaspora) prin inițierea parteneriatelor interne și externe, prin continuarea unor programe deja  afirmate (precum PARE 1+1) și  lansarea unor programe noi de mobilizare a resurselor umane și financiare ale Diasporei cu maxim efect și securitate a investițiilor.  Acest instrument de  evaluare a costurilor probabile va ajuta guvernul să prevadă și să asigure rezultate pozitive ale activității în domeniu, cu, consecinţele sociale benefice şi  cu posibile efecte benefice ale asupra mediului de afaceri. Excluderea (în măsura posibilităților) a elementelor corupționale în circuitul investițional. Transparență maximă.
3.  Elaborarea strategiilor durabile de comunicare dintre Guvern și Diasporă conține elemente precum crearea și dezvoltarea parteneriatelor și rețelelor(consolidarea celor existente și dezvoltarea altelor noi),  complexitatea mesajului (privind finanțărileexterne în special,  abordarea grupurilor-țintă, gradul  de implicare a acestora la diferite niveluri de comunicare etc).

4. Atenție maximă la mesajul destinat Diasporei. Acesta trebuie să fie simplu și informativ, la obiect, cu accent pe aspecte practice, adaptat caracteristicilor şi profilului canalului media folosit. Se impune coordonarea mesajelor emise de diferite instituții, pentru coerența comunicării, precum și coordonare a activităților, pentru cheltuirea eficientăa resurselor. Accent special pe comunicarea personalizată.  Diferențiere clară a mesajelor către publicul general și către beneficiarii de fond.
Compararea opțiunilor  și selectarea opțiunii recomandate. 
	Criteriile de evaluare 
	Punctaj (de la 1 la 5)
	Pondere (de la 1 la 2)
	Impact

(de la 1 la 2)
	

	Opțiunea 1. Crearea unui mecanism de comunicare eficientă Guvern-Diaspora

	Impact administrativ 
	4
	2
	2
	

	Impact economic
	2
	1
	2
	

	Impact social
	4
	2
	2
	

	Opțiunea 2. Identificarea  și mobilizarea resurselor financiare și umane in Diasporă

	Impact administrativ 
	4
	2
	2
	

	Impact economic
	2
	1
	2
	

	Impact social
	4
	2
	2
	

	Opțiunea 3. Elaborarea unor strategii durabile de comunicare cu Diaspora

	Impact administrativ 
	2
	1
	2
	

	Impact economic
	2
	1
	2
	

	Impact social
	4
	2
	2
	

	Opțiunea 4.  Strategii de comunicare personalizată cu Diaspora

	Impact administrativ 
	2
	1
	2
	

	Impact economic
	2
	1
	2
	

	Impact social
	4
	2
	2
	


Notă: Fiecărui tip de impact i-a fost atribuită o pondere în funcţie de importanţa sa.  S-a calculat valoarea ponderată a tuturor opţiunilor de politici prin înmulţirea valorii atribuite impactului cu ponderea acestuia. Opţiunea cu cel mai mare punctaj va fi cea recomandată.

